Case ID: 1057293
Sentence 23: Ali Məhkəmənin İnzibati-İqtisadi Kollegiyası Azərbaycan Respublikası MPM-nin 416-cı maddəsinə əsasən apelyasiya instansiyası məhkəməsi tərəfindən maddi və prosessual hüquq normalarının düzgün tətbiq edilib-edilməməsi ilə bağlı qeyd etməyi zəruri hesab edir ki, hər bir halda kasasiya instansiyası məhkəməsi baxılan mübahisəyə maddi və prosessual hüquq normalarının faktlar əsasında tətbiq olunmasına əsaslanıb, apelyasiya instansiyası məhkəməsi tərəfindən işin faktiki hallarının düzgün müəyyən edilib edilməməsini də yoxlamalıdır.Apelyasiya instansiyası məhkəməsinin hazırkı iş üzrə qəbul etdiyi 14 may 2019-cu il tarixli, 2-2(104)-46/2019 saylı qətnamə ilə, İddiaçı-nin apelyasiya şikayətinin təmin edilməməsi, Cavabdeh apelyasiya şikayətinin təmin edilməsi, Gəncə İnzibati-İqtisadi Məhkəməsinin 24 dekabr 2018-ci il tarixli, 2-2(83)-788/2018 nömrəli qətnaməsinin ləğv edilməsi, yeni qətnamənin qəbul edilməsi, İddiaçı-nin Cavabdeh qarşı ona məxsus ərazidən istifadə etdiyinə görə 13301 manat, torpaq vergisi üzrə cəmiyyət tərəfindən ödənilən 11570 manat və 4100 manat cəmiyyətə qalan borc pulun cavabdehdən alınması, cavabdehin adına olan 5460 ədəd səhmlərin alınıb cəmiyyətə təhvil verilməsi və cəmiyyətə məxsus olan 25 tonluq avtokranın saz vəziyyətdə cavabdehdən alınıb cəmiyyətə qaytarılması barədə iddiasının rədd edilməsi qənaətinə gələrkən Azərbaycan Respublikası Konstitusiyasının 13-cü maddəsinə, Mülki Məcəllənin 385, 427-ci maddələrinə, Mülki Prosessual Məcəllənin 14.2, 77.1, 78.1-ci maddələrinə istinad etməklə, belə hesab etmişdir ki, iddiaçı ilə Cavabdeh arasında hər hansı bir müqavilə münasibəti mövcud olmadığından, həmçinin iddiaçı iddia tələbinin əsaslılığına dair məhkəməyə hər hansı sübut təqdim etmədiyindən birinci instansiya məhkəməsi iddia tələbini qismən təmin etməkdə əsassız nəticəyə gəlmişdir.